b'\n_START_ARTICLE_\nUbbo Emmius\n_START_SECTION_\nLiv og gerning\n_START_PARAGRAPH_\nUbbo Emmius gik i skole i Emden i Ostfriesland og der efter i Bremen og Norden. Der efter studerede han i Rostock, inden han 1574 vendte tilbage til Greetsiel. Under sin tid i Rostock inspireredes han af blandt andre historikeren David Chytraeus. I 1576 begav han sig til det sydlige Tyskland, blandt andet Heidelberg, Freiburg im Breisgau og Basel. I Basel bes\xc3\xb8gte han sit forbillede Erasmus af Rotterdams grav, inden han kom til Gen\xc3\xa8ve, hvor han genoptog sine akademiske studier. I Gen\xc3\xa8ve omgikkes han blandt andet med teologiprofessoren Theodor Beza._NEWLINE_I 1578 vendte Ubbo Emmius tilbage til Ostfriesland, hvor han blev rektor for et gymnasium i Norden. I 1588 blev han rektor for gymnasiet i Leer. I 1596 flyttede han til Groningen, hvor han blev rektor for en skole. I 1614 blev han rektor for det nyoprettede Groningen Universitet. I Groningen var han professor i gr\xc3\xa6sk og historie, og under hans ledelse udviklede universitetet sig hurtigt.\n_START_SECTION_\nFamilie\n_START_PARAGRAPH_\nUbbo Emmius var gift to gange._NEWLINE_I 1581 giftede han sig med sin f\xc3\xb8rste kone Theda Tjabbern (1544-1583) fra nord, en sl\xc3\xa6gtning af borgmesteren i Emden, Onno Tjabbern._NEWLINE_Efter hendes d\xc3\xb8d i 1586 giftede han sig med Margaretha van Bergen (1566-1636). Af b\xc3\xb8rnene overlevede kun to faderen: datteren Elisabeth (d\xc3\xb8de 1629) og hans s\xc3\xb8n Wessel Emmius (1589-1654), som senere blev pr\xc3\xa6st i Groningen.'